Poštovani,

Povodom pitanja upućenih Naručiocu od strane potencijalnih ponuđača do dana 3. decembra 2012. godine, a u vezi sa javnom nabavkom: Nabavka potrošnog materijala za potrebe naučnoistraživačkih organizacija Tender broj 3**,** broj nabavke: **IOP/7-2012/C/3,** dostavljamo sledeći odgovor:

**Pitanje 1:**

U Odeljku III dokumentacije „Kriterijumi za vrednovanje i kvalifikovanje”, stavka 2. „Zahtevi za postkvalifikovanje” (UP 37.2) na strani 34 konkursne dokumentacije navedeno je da svi dokazi ne smeju biti stariji od 60 dana pre datuma objavljivanja javnog poziva.

Molimo vas da nam odgovorite da li se ovaj kriterijum odnosi samo na potvrde Privrednog i Prekršajnog suda, odnosno potvrdu APR ili se odnosi takođe na potvrde Poreske uprave Ministarstva finansija RS i jedinice lokalne samouprave? Podsećamo da prema Zakonu o javnim nabavkama, u članu 45. stoji da dokaz iz stave 1. tačka 4. istog člana može biti izdat i pre objavljivanja javnog poziva, ako od dana njegovog izdavanja do dana objavljivanja javnog poziva, odnosno do dana slanja poziva za dostavljanje ponuda nije proteklo više od 6 meseci?

**Odgovor 1:**

Kako se predmetna javna nabavka **sprovodi u međunarodnom otvorenom postupku** u skladu sa politikom Evropske investicione banke opisanom u Vodiču za nabavke <http://www.eib.org/projects/publications/guide-to-procurement>, usled čega se na sprovođenje postupka nabavke ne primenjuju odredbe Zakona o javnim nabavkama Republike Srbije („Sl. glasnik RS”, broj 116/08), to datum na dokazima ili podnesenim dokumentima kojima ponuđač dokazuje ispunjenost svih uslova koji se odnose na pravnu sposobnost, zaključno sa i uključujući i Potvrdu - Poreske uprave Ministarstva finansija Republike Srbije i Potvrdu jedinice lokalne samouprave – Uprave javnih prihoda o izmirenim porezima i doprinosima, ne sme biti stariji od 60 dana pre datuma objavljivanja javnog poziva, sve saglasno odredbama Odeljka III - Kriterijumi za vrednovanje i kvalifikovanje Tačka 2. Tenderske dokumentacije.